Thasos
Thasos est insula Graeciae, ad septentrionales partes Maris Aegaei iacens, haud longe ab ora Thraciae distans. Parii Thasum saeculo VIII exeunte debellavit ibique coloniam constituerunt; Archilochus poëta Parius qui in exercitu profectus est de insula sic cantavit: "ἥδε δ᾽ ὥστ᾽ ὄνου ῥάχις ἕστηκεν, ὕλης ἀγρίας ἐπιστεφής. Saeculis VII et VI Thasii Pariorum coloni divitissimi fiunt ob aurum in insula ipsa et iuxta oram Thraciae adiacentem effoditum; etiam lignum et vinum produxerunt. Emporia continentalia Oesyma, Galepsus et Apollonia fodinaeque Scaptesyle Thasiis tributaria fuerunt. Anno 464/463 a.C.n. Thasos Atheniensibus subiecta est et anno 411 a.C.n., postquam quadringenti rerum Athenis potiti Thasiorum instituta in oligarchiam mutaverunt, spe libertatis ad Lacedaemonios defecerunt Ibi temporibus antiquis productum est vinum Thasium. Hordeum in insula Thaso cultum Archestratus saeculo IV a.C.n. laudavit, sed post Eresium Lesbi ordinavit: